નવી દિલ્હી : મંગળવારે ચાલુ થયેલા બજેટ સત્રમાં સરકાર જેએનયૂ મુદ્દે ડિફેન્સિવ નહી રહે. વડાપ્રધાન મોદીએ એનડીએને કહ્યું કે આ મુદ્દે કાંઇ પણ ખોટું નથી થયું. માટે રક્ષાત્મક થવાનું કોઇ જ કારણ નથી. ભાજપ અધ્યક્ષ અમિત શાહનું પણ આવું જ માનવું છે. એક અંગ્રેજી સમાચાર ચેનલનાં દાવા અનુસાર વડાપ્રધાન મોદીએ એનડીનાં તમામ નેતાઓને કહ્યું છે કે આ મુદ્દે અત્યાર સુધીમાં ઉઠાવાયેલા તમામ પગલા યોગ્ય હોઇ કોઇએ ડિફેન્સિવ થવાની જરૂર નથી.